CELEX: 62010FN0046
Language: fi
Date: 2010-06-16 00:00:00
Title: Asia F-46/10: Kanne 16.6.2010 — AD v. komissio

11.9.2010   
            
            
               FI
            
            
               Euroopan unionin virallinen lehti
            
            
               C 246/41
            
         Kanne 16.6.2010 — AD v. komissio
   (Asia F-46/10)
   ()
   2010/C 246/72
   Oikeudenkäyntikieli: ranska
   
      Asianosaiset
   
   
      Kantaja: AD (Bryssel, Belgia) (edustaja: asianajaja E. Boigelot)
   
      Vastaaja: Euroopan komissio
   
      Oikeusriidan kohde ja kuvaus
   
   Sen päätöksen kumoaminen, jolla kantajalle ei myönnetty kotitalouslisää.
   
      Vaatimukset
   
   
               —
            
            
               henkilökohtaisten etuuksien hallinto- ja maksutoimiston (PMO) 13.11.2009 tekemä päätös olla myöntämättä kantajalle henkilöstösääntöjen liitteessä VII olevan 1 artiklan 2 kohdan mukaista kotitalouslisää, on kumottava
            
         
               —
            
            
               tarvittaessa on kumottava PMO:n 9.9.2009 tekemä päätös olla maksamatta kantajalle henkilöstösääntöjen liitteessä VII olevan 1 artiklan 2 kohdan mukaista kotitalouslisää, siltä osin kuin viimeksi mainittu ”päätös” katsotaan kantajalle vastaiseksi toimeksi
            
         
               —
            
            
               toissijaisesti, siinä tapauksessa, että virkamiestuomioistuin katsoo, että henkilöstösääntöjen liitteessä VII olevan 1 artiklan 2 kohta oikeuttaa työsopimuksista vastaavan viranomaisen kieltäytymään myöntämästä kotitalouslisää kantajalle, vaikka parin on mahdotonta solmia avioliittoa sen takia, että kantajan kumppaniin sovellettava laki ei salli parin sukupuolista suuntautumista, henkilöstösääntöjen liitteessä VII olevan 1 artiklan 2 kohdan c alakohdan iv luetelmakohdan lainvastaisuus on tunnustettava, ja siten kyseistä edellytystä on jätettävä soveltamatta kysymyksessä olevassa tapauksessa
            
         
               —
            
            
               Euroopan komissio on velvoitettava korvaamaan oikeudenkäyntikulut.